जम्मू-कश्मीर के उरी में आतंकी हमले से नाराज कुछ भारतीय कलाकार भी पाकिस्तान जाने से इंकार कर रहे हैं। जी हां, मशहूर कॉमेडियन राजू श्रीवास्तव ने पाकिस्तान में शो करने से इंकार कर दिया है। ट्विटर पर सामने आए एक वीडियो में राजू ने बताया कि आखिर क्यों वह अब पाकिस्तान नहीं जाना चाहते हैं। उरी हमले पर भड़के राजू ने कहा कि मैं उस देश के लोगों को कैसे हंसा सकता हूं जो हमारे फौजियों के मर्डर के जिम्मेदार हैं।